Lothar von Trotha

Adrian Dietrich Lothar von Trotha (født 3. juli 1848 i Magdeburg, død 31. mars 1920 i Bonn) var en prøyssisk infanterigeneral som virket under den europeiske kolonialismen. Han deltok i den østerriksk-prøyssiske krig, den fransk-prøyssiske krig, knusingen av bokseropprøret i Kina og herero-oppstanden i Tysk Sydvest-Afrika, som han ledet som øverstkommanderende for kolonistyrken og koloniens guvernør.

I 1905 ble han kalt hjem og mottok for sine fortjenester Pour le Mérite.

Han var gift med Lucy Goldstein-Brinckmann, datter av en bankdirektør av jødisk opprinnelse.

Etter hans død ble han utnevnt til æresfører for Hitler-Jugend.

Handlingene hans har senere blitt kalt for «1900-tallets første folkemord» og flere historikere har sett likheter med hans utryddelse av hereroene og Holocaust. Under en minneseremoni i Namibia i 2007 beklaget von Trotha-familien de overgrep som hadde blitt begått. «Vi, von Trotha-familien, skammer oss dypt over de forferdelige hendelsene som fant sted for 100 år siden. Det ble begått grove brudd på menneskerettighetene den gang.»

Referanser

Eksterne lenker 

 Deutsche-Schutzgebiete.de om Trotha
 Trothafamiliens side om Lothar von Trotha
 Bilde av Lothar von Trotha

Tyske generaler
Tyske arméoffiserer
Prøyssere
Personer fra bokseropprøret
Pour le Mérite
Personer fra Magdeburg
Tysklands kolonihistorie
Folkemord
Personer fra den østerriksk-prøyssiske krig
Personer fra den fransk-tyske krig
Mottakere av Jernkorset (1870)